બન્યું છે એવું કે, રાજ્યવર્ધન સિંહ રાઠોરે લોકોને ફિટનેસનું મહત્વ સમજાવવા તથા ફિટનેસ જાળવવા માટે પ્રોત્સાહિત કરવા માટે એક ઝુંબેશ આદરી છે અને ટ્વિટર પર અનેક સેલિબ્રિટી વ્યક્તિઓને એમણે ફિટનેસ ચેલેન્જ આપી છે. એમની આ ઝુંબેશને સરસ પ્રતિસાદ મળ્યો છે. રાઠોરે પોતે વ્યાયામ કરતા હોય એવો વિડિયો ટ્વિટર પર શેર કર્યો છે. એમણે ઋતિક, ક્રિકેટ કેપ્ટન વિરાટ કોહલી અને બેડમિન્ટન સ્ટાર સાઈના નેહવાલને ટેગ કરીને ફિટનેસ ઝુંબેશમાં સહભાગી થવાનું આવાહન આપ્યું હતું.